Në vijim të kërkesës suaj për informacion, dërguar në *e-mail*-in zyrtar të Koordinatorit për Median të KPK-së, më datë 18 dhe 19 janar 2022, protokolluar me nr. 163 prot., datë 18.1.2022 dhe 163/1 prot., datë 20.1.2022, ju sqarojmë se:

Vendimet e arsyetuara me shkrim nga trupat gjykues të Komisionit janë të publikuara në faqen zyrtare të Komisionit, kpk.al. Gjithashtu, numrin e vendimeve të dhëna, llojin e tyre si dhe informacione të tjera statistikore i gjeni të përditësuara cdo muaj në raportin përmes këtij linku: <https://kpk.al/statistika/>

Lidhur me pyetjet e listuara në emailin e datës 19 janar 2022, ju informojmë se:

1. Procesi i rivlerësimit zhvillojhet në dy shkallë gjykimi, shkalla e parë e gjykimit është Komisioni i Pavarur i Kualifikimit (të cilit ju I jeni drejtuar për info) dhe Koelgji I Posacëm i Apelimit, si shkallë e dyte gjykimi. Vendimet e KPK-së janë të ankimueshme nga subjekti I rivlerësimit dhe Komisionerët Publikë. Është Kolegji I Apelimit I cili në rast ankimi të vendimmmarrjes së KPK-së, bën shqyrtimin e ankimit dhe vendimit të dhënë nga KPK dhe del me vendim përfundimtar. Vendimet e Kolegjit janë të formës së prerë. Po ashtu, në rast se vendimet e KPK-së nuk ankimohen nga palët, ato marrin formë të prerë që në shkallën e parë të rivlerësimit.

Vlen të theksojmë se për një subject rivlerësimi I cili ka ankimuar cështjen e tij në GJEDNJ-së (*Çështja Xhoxhaj vs. Shqipëri*), kjo gjykatë ndërkombëtare ka vendosur rrëzimin e kërkesës së subjektit të shkarkuar me vendim nga KPK dhe lënë në fuqi, si vendim, nga KPA.

1. Lidhur me pyetjen tjetër, dëshirojmë t’ju sqarojmë se anëtarët e KPK-së janë përzgjedhur sipas Kushtetutës dhe ligjit nr. 84/2016 nga Kuvendi i Shqipërisë, pas një procesi verifikimi dhe kontrolli nga disa institucione dhe me mbikqyrjen e ONM-së. Nëse ngrihen akuza ato hetohen dhe shqyrtohen nga organet e posaçme të hetimit, të parashikuara nga Kushtetuta dhe ligji.
2. Komisioni i Pavarur i Kualifikimit është një organ i pavarur kushtetues dhe ushtron veprimarinë e tij krejtësisht i ndarë nga pushteti ekzekutiv apo pushtetet e tjera.
3. Deri më sot, datë 31 janar 2022, kur kemi hyrë në vitin e 5-të të veprimtarisë së punës së Komisionit,KPK ka shkarkuar nga detyra 184 subjekte rivlerësimi nga të cilët 115 gjyqtarë dhe 66 prokurorë, 1 inspektor ILD dhe 2 ndihmës ligjorë. Shkarkimet nga detyra sipas KPK-së, kryesisht kanë qenë për kriterin pasuror, por nuk mbeten jashtë as dy krieteret e tjera si ai i figurës dhe ai profesional. Për më shumë detaje referojuni vendimeve të arsyetuara me shkrim të cilat i gjeni të publikuara në faqen zyrtare.
4. Lidhur me pyetjen se sa është numri i prokurorëve dhe gjyqtarëve që kanë dhënë dorëheqjen para se të kalonin në vetting, ju sqarojmë fillimisht se:

- Ligji nr. 84/2016, në nenin 56 të tij i dha mundësinë subjekteve që të ushtronin të drejtën e dorëheqjes nga ky proces 3 muaj nga hyrja në fuqi e këtij ligji. Këtë të drejtë e ushtruan vetëm 8 subjekte (3 gjyqtarë, 1 prokuror dhe 4 ndihmës ligjorë), për të cilët Komisioni u shpreh me vendim pushimi të procesit të rivlerësimit.

- Gjithashtu, e drejta e dorëheqjes në çdo kohë, është parashikuar edhe në nenin G të Aneksit të Kushtetutës. Bazuar këtij neni kanë dhënë dorëheqjen gjatë procesit të rivlerësimit 75 subjekte (47 gjyqtarë, 18 prokurorë, 2 ish-inspektorë dhe 8 ndihmës ligjorë).

1. Për subjektet e shkarkuar nga detyra me vendim të KPK-së, bazuar në Nenin F, pika 5, të Aneksit të Kushtetutës dhe pikën 1, të nenit 62, të ligjit nr. 84/2016, parashikon se “*Subjekti i rivlerësimit, i cili ka ushtruar të drejtën e ankimit ndaj vendimit të Komisionit për masën disiplinore për shkarkimin nga detyra, pezullohet ex lege nga detyra e tij në pritje të vendimit të Kolegjit të Apelimeve. Gjatë periudhës së pezullimit atij i njihet e drejta e pagës në masën 75 për qind të saj, në përputhje me nenin F, pika 5, të Aneksit të Kushtetutës.”*

Lidhur me pyetjen për numrin e kësaj kategorie subjektesh, drejtohuni tek institucionet qeverisëse të sistemit të drejtësisë, si KLGJ dhe KLP, por edhe KPA-së për numrin e çështjeve të rivlerësimit që ka në proces.

1. Lidhur 4 pyetjet e fundit, ju informojmë se pasi KPK ka rivlerësuar dhe është shprehur me vendim për subjektet e rivlerësimit, nuk ka më kompetencë të monitorojë veprimtarinë e tyre.

Komisioni i Pavarur i Kualifikimit është një institucion i përkohshëm me qëllim rivlerësimin kalimtar të gjyqtarëve dhe prokurorëve në Republikën e Shqipërisë dhe nuk kryen asnjë detyrë tjetër veç asaj të ngarkuar me Kushtetutë dhe ligj. Strategjia dhe misioni i vetëm i KPK-së është pastrimi i sistemit të drejtësisë dhe rikthimi i besimit të publikut tek gjyqësori dhe shteti i së drejtës.

Faleminderit dhe punë të mbarë.